Carlo Conti

Carlo Conti (Firense, 13 de marso 1961) el ze un condutor tełevizivo itałian.

El ze stà el diretor artistego e prezentador de'l Festival de Sanremo par łe edision 2015, 2016 e 2017.

 Biografia 
 Zoventù ed ezordi 
Fiol de Giuseppe e Lolette, el crese sensa el pare che mor co'l gaveva 18 mezi par un tumore ai polmoni. Finìi i studi de razoneria el otien un posto fiso come bancario, ma inte el 1986 el se dimete par ndarghe drio a ła só pasion in radio łaorando inte łe prime radio privàe fiorentine a ła fin dei ani setanta, tra cui Radio Studio 54 e Lady Radio in cuałità de diretor artistego e po' łaorando co Marco Baldini e Gianfranco Monti. Inte'l 1977 el fonda insieme co alcuni amisi Radio Firenze Nova, mentre inte'l 1978 el entra a Radio Firenze 2000 andove che el taca ła só atività de disc jockey e de speaker. El ezordise cofà condutor radiofònego inte'l programa Estate 2000.  Drioman, Conti el verze na propia radio łocałe a Scandicci (Radio Antenna X) e inte'l 1979 el pasa a Radio Diffusion Firenze (Rdf).

 Ani otanta 
Ai inisi dei ani otanta el dirize Lady Radio e conduxe Radio Notte in onda so un network rejonałe de radio insenbre a Marco Vigiani, Giorgio Panariello, Walter Santillo e Alberto Lorenzini. Inte'l 1981 prezentando Un ciak par artisti domani, programa da łu scrivesto e conduzesto, el conose Leonardo Pieraccioni co'l cuało inte'l 1986 el crea ła prima de na łonga serie de trazmision comiche cofà Succo d'Arancia so Teleregione Toscana indove el ezordise anca Giorgio Panariello, za só conpanjo de scoła. , che in Toscana furoreza inte i teatri.

Inte'l 1985 el pùblega el brano muzegałe Through The Night, de zènare itało-disco da łu intarpretà co'l pseudonemo de Konty. Inte'l steso ano el ezordise in RAI co ła condusion de'l programa muzegałe Discoring. In chel parìodo el se divide intrà radio, discoteca e tełevizion co i programi comici che el crea e el dirize  (Giorgio Panariello, Leonardo Pieraccioni, Andrea Cambi, Cristiano Militello, Graziano Salvadori, Gaetano Gennai, Emanuela Aureli e tanti altri). El condurù el programa par cuatro edision, fin a'l 1989. In cheł'ano Carlo el conduze el novo show comico Vernice fresca so l'emitente Cinquestelle, che'l ga l'isteso format de ła trazmision Succo d'arancia, oltra a'l steso cast de comici e el steso condutor/autor.

El suceso de ła trazmision el porta el cast toscan a far anca varie tournée in Itałia. 'Sto spetacoło el dura par sìe edision, da'l 1989 a'l 1993, otenjendo òteme criteghe e tocando un pico record de 100 pontade e pì de 150.000 spetadori par onjuna. El programa el vinsarà anca l'Oscar TV inte ła categoria dei emitenti łocałi. El scominsia a farse conósar anca in teatro partesipando, intrà el 1987 e el 1990, a diverse produsion teatrałi senpre insieme co'l só cast toscan. Intrà el 1990 e el 1992 el ze inpenjà co un tour teatrałe insieme co'l cast de Vernice Fresca in ziro par tuta ła nasion, co'l cuało el rancura co'l só cast numarozisimi consensi. 

 Ani novanta 
Dopo aver conduzesto cuatro edision de'l programa muzegałe Discoring, da'l 1991 a'l 1993 el conduze so Raiuno do edision de ła trazmision par tozi Big!, grasie a łe cuałe el vinse do Tełegati e un Premio Rezìa Tełeviziva. Inazonta ła ze ła prima trazmision tełeviziva indove che'l xe autor de'l programa che el conduze. Inte'l steso parìodo el conduze L'attesa (1992) co Maria Teresa Ruta, mentre inte'l 1993 La festa della mamma so Rai 1; inte'l 1993, co Ettore Andenna e Maria Teresa Ruta, na edision de Giochi senza frontiere senpre so Rai 1. Inte ła stazon 1993/94 el ze de novo in teatro co Pieraccioni e Panariello, co'l spetacoło che'l ciapa el nome da cueło de'l só grupo, o sia Fratelli d'Italia.

Fin al 1993 el continua ła reałizasion de'l programa comico radiofonego Vernice fresca, co nove edision zbarcàe so łe emitenti afiłiàe a'l sircuito nasionałe de Cinquestelle e, cuindi, non pì in onda soło in anbito łocałe so Teleregione toscana. In 'sto parìodo el partesipa anca, in rołi marzenałi, a racuanti film de Pieraccioni cofà I laureati inte'l 1995, e Fuochi d'artificio.

Inte'l 1994, inte'l 1995 e inte'l 1999 el conduze l'anteprima de'l concorso de bełesa Miss Italia, che el conduzarà calche ano pì tardi. Inte'l 1995 el inventa e el conduze el varietà comico Aria fresca in onda so Videomusic e drioman so TMC.Aria fresca Carlo Conti: - la Repubblica.it.

Inte el 1996 el produze e pùblega el CD Aria Fresca, contenjente i brani muzegałi par ła trazmision omònema, cantando insieme co Panariello e produzesto anca da Gianluca Sibaldi e Fernando Capecchi.

Insieme co alcuni dei comici del steso programa el conduxe so Raiuno, inte l'istà del 1996, el show Su le mani" Raiuno, su le mani: tira aria fresca ", afiancà da Panariello e da Dong Mei. El programa toca ponte de pì de sìe miłion de tełespetadori, e va in onda par un totałe de ùndexe pontade. Ła trasmision vegnarà riproponesta co alcune modifeghe anca inte l'istà del 1997 col titoło Va ora in onda senpre co ła condusion de Conti e Panariello, afiancai da Luana Colussi, e bisando i rexultadi de l'ano presedentedati ricavati dal sito Ideasuono.it .. Autori de entranbe łe trasmision xe Ivana Sabatini e Mario D'Amico, da ałora autori de ponta de łe so trasmision. Tra el 1996 e el 1997La Tv che c'era - Luna Park el entra a far parte de ła roxa dei condutori del pre-serałe Luna Park, che coinvolxe i prinsipałi condutori de ła scuadra Rai. El programa otien inte łe prime do edision el suceso sperà, batendo La ruota della fortuna de Mike Bongiorno, in onda so Canale 5, ma ga subìo un cało de ascolti inte ła tersa edision, vegnendo xornalmente batùo  dal quiz de Paolo Bonolis Tira & Molla, senpre in onda so Canale 5, e el sera definitivamente i batenti el 27 de zugno 1998. 

Drioman el otien grandi consensi, inte l'istà 1998 co a condusion del so primo game show de prima serada Cocco di mammaTv: Carlo Conti, Tra 'Cocco' E 'Colorado' Addio Vacanze, trasmision consistente in una gara intrà sincue xovani intrà i 18 e i 25 ani che ogni setemana i se sfida in varie prove par concuistar el titoło de Coco de mama, vałe a dir de moroxo ideałe, sielto parò non da xovane toxe bensì da łe so mare. Inte ła vèrta 1998 Carlo e el so grupo de autori xe ciamai a resołevar łe sorti del pre-serałe de Rai 1 Colorado - Due contro tutti, redità da Alessandro Greco, riusindo a far risałi i ascolti portando el programa da un mediocre 16% a un bon 20/21% de share. El programa parò el vien sera in cao de ła staxon, dopo na soła edision.

Par xonta dal 1997 al 2002 el conduxe varie edision del concorso de bełésa Miss Italia inte el mondo.Carlo Conti | Tv Talk | Miss Italia Inte el magio del 1998 el conduxe in conpagnia de Veronica Pivetti e Tiberio Timperi el programa muxicałe Sanremo Top. Inte el setenbre del 1998 el torna inte ła strica pre-serałe de Rai 1 par conduxer el quiz In bocca al lupo!,In bocca al lupo: il trampolino di Carlo Conti al preserale ideà da łu medemo e Jocelyn, condxuesto insenbre co Cloris Brosca (ła famoxa Zingara) e scrivesto insenbre co'i autori de łe so trasmision, che otien un otimo suceso. Il quiz va in onda par due edizioni dal 21 settembre 1998 al 24 zugno 2000, riscuotendo ottimi ascolti a danno della concorrenza dei quiz Passaparola e Superboll. Inte el maggio 2000 Conti lascia la trasmissione, che verrà ereditata da Amadeus nella terza edizione.

Inte el 1999 e inte el 2000 el conduxe ła cerimonia de asegnasion dei David di Donatello. Inte i primi sìe mexi del 2000 el conduxe el talk-show Zitti tutti! - Parlano loro in cui i protagonisti xe putèłi dai 4 ai 8 ani che parla de argomenti de atuałità, mùxica e argomenti xovaniłi confrontandose anca co alcuni personaxi famoxi. Inte ła stesa staxon el conduxe l'avegnimento speciałe de prima serada Mezzanotte, angeli in piazza.

El 31 de disenbre 1999 el conduxe, senpre so Rai 1, el programa Millennium, avegnimento de fin de ano creà par çełebrar l'arivo del novo miłenio, mentre tra el 1999 e el 2001 el conduxe Sanremo estate, in segonda serada drìo ła kermesse. Inte l'istesa stajon se xonta al so grupo autorałe Emanuele Giovannini. Inte el majo del 2000 conduxe l'avegnimento speciałe Il mondo ze piccolo. Senpre in chel periodo el conduxe Sanremo si nasce.

 Ani 2000 
Inte łe stajon 2000/2001 e 2001/2002TvBlog intervista in esclusiva Carlo Conti: "Più che Sanremo, sogno di poter tornare a condurre un programma comico" ghe vien afidada ła condusion el stòrego contenjidor domenegałe Domenica In, espariensa che el reałiza darente a Mara Venier, Antonella Clerici ed Ela Weber.. Ste edision parò łe sofre ła concorensa de'l competitor Buona Domenica, conduzesto da Maurizio Costanzo.Domenica in Inte ła stesa stajon el ze a'l timon de'l sfortunà game show de prima serada Il gladiatore, serà dopo 'pena do apontamenti drio i basi ascolti otenjestiTv, Il gladiatore battuto costretto a lasciare l'arena - la Repubblica.it. El 21 de łujo 2001 el conduze ła pontada piłota de I raccomandatiCarlo Conti presenta "I raccomandati"- Film.it, un talent show durante el cuało A se ezibise vari concorenti conpanjài (o racomandài, come afermà inte'l programa) da parsonazi VIP. El ilot el ga otenjùi un bon suceso e el porta a ła reałizasion a partir da ła verta (primavera) de'l 2003 de na prima edision de'l programa, a cui ne seguirà na segonda inte l'autun de'l steso ano. Inaxonta, grasie al programa se xonta al so staff de autori Leopoldo Siano. Senpre inte el 2001 el conduxe uno speciałe in prima serada in ocaxion del vènare santo.

Inte ła stajon 2002/2003 el conduze, insieme co Pippo Baudo e Mara Venier, el zogo Il castello in onda a łe (20:30-21:10), otenjendo boni ascolti. Inte ła verta de'l 2003 el conduze n'altro avenjimento spesiałe Serata bestiale. In istà el conduze ła segonda edision de'l quiz Azzardo, in onda inte ła strica pre-serałe de Rai 1. Infinamente el va vanti a condùzer varie edision de Miss Italia inte el mondo, sevitae fin a'l 2002 e drioman reciapàe inte'l 2004 e reałizàe fin a'l 2006.

Senpre inte el 2003, dopo el forfait de Paolo Bonolis, riva ła diresion artistega e ła condusion de Miss Italia, el stòrego concorso de bełésa che el conduxarà anca l'ano drìo, e inte ła stesa stajon el prexenta anca l'apontantamento de istà de Baciami Versilia par nantre do edision fin al 2004, e el gałà Una notte a Sirmione (2003-2011)Una notte a Sirmione, sabato su Raiuno la 28esima edizione del Premio Catullo. Tra i premiati anche Marco Carta. Alcuni ospiti da X Factor . Dal 31 de disenbre 2003 ghe xe stà afidà anca ła condusion de ła trasmision de Cao de l'ano de Rai Uno, L'anno che verrà, da eło conduxesta ogni ano insin al 2013, faxesta ecesion del 2009 (a conduxer xe Fabrizio Frizzi), e del 2010 (a conduxer i xe Pino Insegno e Mara Venier).

El 22 de marso 2004 el conduxe el Premio Regia tełevixivainsieme a Daniele Piombi, in direta dal Teatro Ariston de Sanremo. El 27 de majo 2004 el prexenta el novo show 50 canzonissime baxà so na hit-parade canora che otien un gran suceso de pùblego: el show vinse ła serada co pì de 7 miłion de spetadori e el 28% de share. El programa vien drìoman proponesto in 13 version temadeghe in prime serade úneghe fin al 200750 Canzonissime Fenomeno: vince oncora "Volare", grasie a cui se xonta al so cast de autori Andrea Lo Vecchio e Umberto Sebastiano. El 21 de łujo el conduxe el speciałe Gran galà delle gocce d'acqua. In utuno el conduxe ła tersa edision de I raccomandati, senpre al vènare sera con łuxinghieri rexultadi de ascolto che oscillano tra i 6 e i 7 milioni di spettatoriCarlo Conti story | Miss Italia 2004 | Cristina Chiabotto | I raccomandati | L'anno che verrà . Dal 25 de setenbre al 2 de otobre el riprende 50 canzonissime, trasmesùo sta volta in 2 pontade in prima serada al sabo de  seraCarlo Conti story | 50 Canzonissime | Ascolti alti | Meccanismo . I ascolti de 50 canzonissime i sarà senpre tanto alti, ma inte łe do serade andae in onda al sabo de sera inte l'utuno 2004 el condutor vien sorpasà da Maria De Filippi

Drioman ai sconfortanti riscontri otegnui dal reality Ritorno al presenteRepubblica.it » spettacoli_e_cultura » Carlo Conti a spasso nel tempo con un nuovo "irreality show" in onda in prima seradahttp://archiviostorico.corriere.it/2005/marzo/14/fallimento_Ritorno_presente__co_9_050314089.shtml inte el marzo 2005, dal 26 de marso al 21 de majo el conduze ła cuarta edision de I raccomandati che otien un grando suceso, drioman dal 28 de majo el conduze altre 5 pontade de 50 canzonissime, co renovà suceso de publego e critica. Inte ła primavera del 2005 el prezenta el novo talk-show Una notte con... mentre inte łe istà del 2005 e del 2006 el conduze el programa Sanremo contro sanremo, dedegà a ła kermesse canora.

Inte l'utuno del 2005 el conduze da novo Miss Italia, che otien un stragrando suceso (scuazi 10 miłion de tełespetadori). El prezenta anca ła sesion noturna ciamà Miss Italia notte. Dal 23 de setenbre el conduze altre 4 pontade de 50 canzonissime, mentre a partir dal 24 de novenbre el conduze el programa Ma chi sei Mandrake? otgnendo un bon suceso de ascolti. L'ano drio el conduze anca el Galà de Miss Italia. Dal 24 de zenaro al 17 de apriłe 2006 el conduze ła cuinta edision de I raccomandati, andà in onda al marti in prima serada co łuzinghieri rezultadi de ascolto (oltre 5 miłion de spetadori e el 21% de shareCarlo Conti story | I raccomandati 2006 | Cast | Ascolti | Target commerciale Canale 5 ), più na serada speciałe de 50 canzonissime el 25 de majo drio.

miniatura|sinistra|Giorgio Panariello, Marco Columbro e Carlo Conti a Viareggio inte'l 2009
Dopo la conduzione del quiz Alta tensione - Il codice per vincere, in onda in istà, inte ła pre-serałe de Rai 1Raiuno: ''Alta Tensione'', dal 4 settembre 2006 subentra ad Amadeus nella conduzione del quiz pre-serale campione di ascolti L'eredità che, termenà el 30 de  łujo, otien otimi riscontri de critica e pùblego (scuazi 7 miłion de spetadori sera e oltra el 30% de share). Carlo xe anca auotr del programa insenbre co'l so staff autorałe. Tra el 2006 e'l 2008 el alterna ła condusion de L'eredità al quiz Alta tensione - Il codice per vincere in onda par do edision inte łe pauze estive. Inte'l 2006 el torna a conduzer el gałà del concorso de bełesa che'l conduzerà anca l'ano sucesivo, overo Miss Italia, che'l łasa definitivamente dopo l'edision del 2008. In inverno el conduze in prima serada anca el spetacoło tełevizivo Fratelli di Test, un programa łudico che gaveva l'obietivo de verifegar "cuanto i itałiani sia itałiani". Inte ła primavera 2007 el torna in prima serada co ła nova edision de I raccomandati, continuada par dòdeze pontade, che cata el suceso del pùblegoTornano I Raccomandati di Carlo Conti e inte l'isteso periodo el conduze un novo programa dal titoło I Fuoriclasse, na conpetision canora par tałenti non profesionisti al quale però non seguirà nessun'altra edizione. In utuno el torna a ła condusion de L'eredità, che se  conclude co grando suceso a majo 2008. Senpre inte'l periodo utunałe el reprende ła sesta edision de I raccomandati co otimo suceso: ła media di ascolti riva al 28% de share tra i 5 e i 6 miłion de spetadoriCarlo Conti story | I fuoriclasse nel 2007 | I raccomandati | Ascolti .

Dal 12 de zenaro del steso ano el conduze el novo varietà I migliori anni, programa bazà so'l recordo dei mejo ani che ga segnà ła nostra vita e integrandołi co'l prezente, co ła partesipasion de numarozi ospiti muzicałi e internasionałi. Se tratta del programa pì costozo de ła storia de ła RAI. El condutor tien a presizar che el format de ła trasmision xe del tuto itałian, reałizà da ła RAI e da Endemol, e'l xe ideà da łù isteso co Ivana Sabatini, curà oltre che da łu steso anca dal so grupo de autori. El varietà ga un gran suceso e 'l vien reproponesto co altre do edision inte'l 2008 e inte'l 2009, otegnendo ascolti senpre pì alti capase de báter ła concorensa de varietà anpiamente cołaudai come PaperissimaPaperissima vs L'Espresso: “Non giochiamo con l'Auditel” | Televisionando. El suceso de ła trasmision ło ga portà a ła  vitoria de l'Oscar TV come trasmision de l'ano.

L'11 de łujo 2008 el conduze par ła prima volta l'evento de beneficensa Nel nome del cuore. El 15 de setenbre el conduze ła sètema edision de L'eredità. In sta edision el scominsiarà na rełasion co Roberta Morise, una de łe "reditiere" del programa. A zugno 2009 el termena L'eredità (concludesta co oltra 5 milion de spetadori e'l 25% de share). Inte'l 2009 e inte'l 2010 el conduze el Premio Regia Tełeviziva. Inte l'isteso ano el abandona ła condusion de I raccomandati, drìoman reditada da PupoCarlo Conti Affida I Suoi Raccomandati A Pupo E Premia La Tv Da Oscar | Davidemaggio.It. Inte'l zugno 2009 e 2010 el prezenta da novo l'evento benefico Nel nome del cuore in direta da Assisi, çità nadałe de Francesco d'Assisi, el santo a cui xe dedicà el spetacoło.

Inte'l 2009 e inte'l 2010 el conduze, in segonda serada, el Premio Rodolfo Valentino asegnà ai omeni pì bełi del paeze in cui se svolze ła manifestasion.. Senpre inte'l 2009 el prezenta el Premio Barocco, afiancà da l'amiga Emanuela Aureli e da Bianca Guaccero, Monica Setta e Stefania Rocca. El 7 de setenbre 2009 el riparte co l'otava edision de L'eredità, durada fin al 20 de zugno 2010, anca sta volta co ascolti pì che boni. El 19 de novenbre 2010 el festeja łe so prime 1.000 pontade da condutor del quizdichiarasion durante ła pontada de I migliori anni, andà in onda el 19 de novenbre 2010. In sto pariodo el publega el so primo łibro, Noi che... I migliori anni co rimandi a ła trasmision de suceso omonema.

 Ani 2010 
Inte ła primavera 2010 el conduze, sénpre in prima serada so Rai 1, na riedision del programa Aria fresca dal titoło Voglia d'aria fresca in conpagnìa del stòrego cast de comici toscani, al cuało se zonta novi comici. Sénpre inte l'isteso ano el conduze ła dodezèzema edision de L'eredità. El 4 de setenbre el conduze ła pontada piłota del programa Non sparate sul pianista.Non sparate sul pianista, Carlo Conti sperimenta domenica 5 settembre su RaiUno Inte'l steso ano el coverze el ròło de zurà inte ła cuìnta pontada del talent show Ti lascio una canzone conduzesto da Antonella Clerici. Inte'l 2011 el públega el so segondo łibro, Io che..., na sòrta de autobiografia.

A partir dal 17 de setenbre el conduze ła cuarta edision de I migliori anni, concludesta co gran suceso el 29 de disenbre. In istà el ze zùdeze a Miss Italia nel mondo, mentre el 15 de zugno el conduze Nel nome del cuore so Rai 1. Drìo ła condusion del talent Lasciami cantare!,Lasciami cantare, Carlo Conti presenta il talent per vip  trasmetesto in primavera so Rai 1 in tre pontade, el 16 de setenbre 2011 riparte sénpre in prima serada co ła cuìnta edision de I migliori anni.
Tutavia sta edision, pur otegnendo boni riscontri da parte de ła critica, ła otien minor suceso de cuełe presedenti, al de soto del 20% de share medioCarlo Conti e Rai 1: Davide Maggio. El 17 de setenbre el torna a ła condusion de L'eredità. I ascolti i ze boni, ma in neto cało respeto a l'edision presedente. El 31 de disenbre  2011 el reprende ła condusion de L'anno che verrà, che inte l'isteso ano se sposta al Pala3 de Courmayeur. Inte ła primavera del 2012 el conduze ła prima edision del talent Tale e quale show,DavideMaggio - Tale e Quale Show: Carlo Conti fa di nuovo cantare i vip nell'adattamento di ”Tu cara me suena”. El programa otien un bon suceso e in ùtuno el riparte co na segonda edision co ascolti ancora pì alti de ła presedente, permetendo anca ła produsion de un spin-off dal tìtoło Tale e quale show - Il torneo. El 10 de marso el conduze el Premio Regia Televisiva insenbre a Daniele Piombi so Rai 1. Sénpre par ła stesa rede, el 3 de zugno el conduze el programa d'asegnasion dei premi muzegałi, el Wind Music Awards insenbre co Vanessa Incontrada, espariensa che'l ripete anca inte'l 2013. Rinviada a zenaro 2013 ła sesta edision de I migliori anni, prevedesta in orizene par l'ùtuno 2012, dal 15 de setenbre 2012 el torna conduzer L'eredità. Dal 19 de zenaro al 23 de marso 2013, dopo na pauza durà un ano, el conduze ła sesta edision de I migliori anni co un format totalmente difarente da łe presedenti edision. Dal 16 de setenbre 2013 el parte co ła cuatordezezema edision de L'eredità.

Inte'l 2013, ła Rai ła anuncia do novi projeti co Conti: el conduzarà ła varsion itałiana del format izraełian I can do that! produzesto da Ambra Banjilay inte'l vènare sera de Rai 1 a partir da majo 2014, e el coverzarà el ròło de zurà inte'l talent show par comici C Factor in onda a zenaro co ła condusion de Gabriele Cirilli. Dal 13 de setenbre 2013 el conduze in prima serada ła tersa edision de Tale e quale show, tèrmenada co òtimi scolti el 6 de disenbre 2013. Inte'l fratenpo A vien fora el so łibro dal titoło Cosa resterà dei migliori anni, scrivesto co i autori de ła so trasmision Emanuele Giovannini e Leopoldo Siano. El 31 de disenbre 2013 el torna a Courmayeur par conduzer par l'ùltema volta L'anno che verrà, el spetàcoło tełevizivo che conpagna i tełespetadori inte l'ateza de l'ano novo e inte i festejamenti de ła mezanote.Postisipada a marso 2014 ła reałizasion de C Factor, el 9 de marso 2014 el vinse el Premio Regia Televisiva cofà mejo parsonajo tełevizivo mascołin. El 13 de avril  2014 el łasa ła condusion de L'eredità a Fabrizio Frizzi.

 Festival de Sanremo (2015-2017) 
Drìoman al suceso otegnesto dal condutor, el 25 de avriłe 2014, el diretor de Rai 1 Giancarlo Leone reveła di aver seliesto Carlo Conti par ła condusion e ła diresion artìstega del Festival de Sanremo inte'l 2015dal 10 al 14  de febraro, afiancà da Arisa, Emma e Rocío Muñoz Morales. St'altra edision, vinsesta dal trio Il Volo, ga otegnesto un bon suceso de critica e pùblego, serando co na media del 48,64% de share e 10.837.000 de spetadori e rezultando l'edision pì vedesta dal 2005 escluzo, grasie anca a ła prezensa de ospiti de rełevansa cofà Conchita Wurst, e łe tanto ateze reunion de Al Bano e Romina Power e dei Spandau Ballet.

El 23 de zugno 2015 A vien anuncià che sarà diretor artìstego e condutor del Festival de Sanremo 2016 coadiuvà da l'ator Gabriel Garko, Virginia Raffaele e Madalina Ghenea. St'altra edision ła riese a bisar el suceso de ła presedente: in partegołar i media itałiani i ga anałizà el fato che par ła prima vlta dal novo miłenio un festival conduzesto do volte de sèito dal steso prezentador no'l sia croà inte i scolti (memore dei presedenti co Fabio Fazio intel 2014 e Pippo Baudo inte'l 2008). In partegołar ła segonda serada, co'l 49,91% de share, ła ze intrà łe pì vedeste de senpre, mentre cueło del Festival de Sanremo 2016 ze el Sanremo pì vedesto dal 2005 co na media che ła ga sfiorà el 50% de share, suparando cueła del 2015. Par tałe suceso, durante ła confarensa stanpa finałe del 14 de febraro 2016 anuncia che conduzarà anca l'edision de'l 2017.

Dal 7 a l'11 de febraro 2017 el ga conduzesto par ła tersa volta consecutiva, e inte'l ròło de diretor artìstego, el Festival de Sanremo, afiancà da Maria De Filippi a ła condusion. El 10 de febraro 2017 el ga anuncià che no'l sarà pì condutor e diretor artìstego del Festival de Sanremo par asumer el medèzemo ròło a'l Zecchino d'Oro. El ga versà l'intiero conpenso neto vadagnà par el festival, par a 100.000 euro, in favor del fondo per el taramoto del Sentro Itałia del 2016 de ła protesion siviłe.

 Altri projeti 
Dal 2 al 30 de majo 2014 el coduze so Rai 1 ła prima edision del novo talent show Si può fare!, Incantonà definitivamente el projeto de C Factor, senpre par ła stesa rede el 19 de majo el conduze La partita del cuore, mentre el 3 de zugno el prezenta insenbre co Vanessa Incontrada i Music Awards par el terso ano consecutivo. El 14 de zugno el conduze l'evento benefico Nel nome del cuore in direta da Asizi.

Inte l'ùtuno 2014 el conduze ła cuarta edision del spetàcoł tełevizivo Tale e quale show, che ga ritrovà el suceso del pùblego. In azonta, dal 14 de setenbre 2014, el torna a ła condusion de L'eredità, sta volta fin al 31 de otobre 2014, data in cui el łasa da novo el posto a Fabrizio Frizzi. El 2 de disenbre 2014 A vien fora el só cuarto łibro Si dice babbo, in cui el conta l'espariensa dei primi nove mezi da pare.

Dal 9 de marso el torna a ła condusion de L'eredità. El 1º de avril, par far un "pese d'avril" al pùblego de Rai 1, el conduze na pontada de Affari tuoi al posto de Flavio Insinna. Dal 13 de avril el ze invese al timon de ła segonda edision de Si può fare! par sìe pontàe. El  4 de zugno el prezenta insenbre co Vanessa Incontrada i Wind Music Awards par el cuarto ano consecutivo, mentre el 13 de zugno el prezenta par l'òtavo ano  Con il Cuore in direta da Assisi. Inte l'isteso zorno vien anuncià i só projeti par ła stajon 2015-2016: ła Tale e quale show (cuinta edision)!cuinta edision de Tale e quale show in onda inte l'utuno del 2015, al vènare de sera e na nova edision del spetàcoło tełevizivo  I migliori anni, edision prevedesta par ła primavera del 2016.Dal 21 al 26 de setenbre 2015 el torna a conduzer el quiz L'eredità. In zonta el ciapa parte al concerto de Il Volo in onda el 23 de setenbre 2015 in prima serada so Rai 1 da l'Arena di Verona, mentre el 27 de novenbre 2015 el conduze in prima serada el speciałe Sanremo Giovani, durante el cuało A vien seliesti i 6 zòvani cantanti de łe nove proposte che, insenbre ai do sełesionai da Area Sanremo i se sfidarà drìoman a febraro. El partesipa a Panariello sotto l'albero el 22 de disenbre  2015 so Rai 1.

 L'11 de marso el prezenta so Rai 1 el spesiałe che festeja i 50 ani de cariera dei Pooh dal titoło Pooh Amici per sempre.
El 23 de apriłe 2016 el ze el cuarto zùdeze de ła cuarta pontada de ła cuindzèzema edision de Amici, in onda so Canale 5. Dal 29 de apriłe al 27 de majo 2016 el conduze ła sètema edision de I migliori anni. El 9 de zugno 2016 el asume ła diresion artìstega de Radio Rai, e l'isteso zorno A vien anuncià che Carlo Conti no'l sarà pì el condutor de L'eredità.

El 5 e 6 de setenbre 2016 el ezordise a l'Arena de Verona co Leonardo Pieraccioni e Giorgio Panariello co'l spetàcoło "Pieraccioni, Conti e Panariello - Lo Show", cui el ghe farà po' drìoman na tournée co tape inte i palasport de Asago, Roma, Firense e Łivorno. Dal 16 de setenbre el conduze ła sesta edision de Tale e quale show, mentre el 12 de disenbre el prezenta ła serada spesiałe Sarà Sanremo co ła sielta de łe 8 nove proposte.. Dal 28 de apriłe al 26 de majo 2017 el ga conduzesto l'otava edision de I migliori anni. Dal 22 de setenbre 2017 el conduze ła sètema edision de Tale e quale show. Dal 30 de otobre al 15 de disenbre 2017 el torna a conduzer L'eredità in sostitusion de Fabrizio Frizzi, vitima de na ischemia calche zorno prima. El ze stà seliesto par conduzarne ła serada de gala par ła consegna dei David di Donatello 2018, esperiensa che'l ripete anca inte'l 2019.
Dal 3 de apriłe 2018 el torna a conduzer L'eredità, un ritorno non prevedesto cauzà da ła morte de Fabrizio Frizzi, avegnesta ła note del 26 de marso 2018. El 13 de apriłe 2018 el reporta in vita so Rai 1 La Corrida, varietà ideà e portà al suceso da Corrado Mantoni.

Łasada L'eredità a Flavio Insinna, dal 22 de marso el conduze ła só segonda Corrida e l'11 de apriłe 2019 el ze protagonista, insenbre a Paolo Bonolis e Gerry Scotti de I tre tenori a l'interno de na pontada spesiałe del Maurizio Costanzo Show, conduzesto da Maurizio Costanzo ed Enrico Mentana. Dal 13 de  setenbre el conduze ła nona edision de Tale e quale show de'l cuało A va in onda uno speciałe el 22 de novenbre dal tìtoło Tali e quali. 
El 7 de desenbre el conduze co Antonella Clerici ła serada finałe de'l Zecchino d'Oro. 

El 14 de febraro 2020 A va in onda so Rai 1 Panariello, Conti, Pieraccioni - Lo Show, ùltema tapa de Montecatini Terme de'l tour fato co i amisi Panariello Pieraccioni, che ła vinse ła serada co'l 25.6% de share. Ła setimana drìo el torna co ła só tersa Corrida, sospeza dopo 'pena do pontade a cauza de l'emerzensa coronavirus. A majo de'l steso ano el ze a ła guida par el terso ano consecutivo dei David di Donatello. Ła serimonia, senpre a cauza de l'emerzensa sanitaria in corso, no ła prevede ła prezensa de premiai e pùblego in studio. A zugno el conduze in prima serada el varietà-game Top Dieci. In istà ad Asixi, al fianco de Gianni Morandi, el prezenta el consueto apontamento benefico Con il Cuore, e a setenbre a l'Arena de Verona i Seat Music Awards, in un'edision spesiałe dedicada ai łaoradori de'l spetàcoło fortemente colpìo da l'emerzensa sanitaria in corso. Tra na serada e l'altra, el 3 de setenbre, in direta so Rai 1 da'l Stadio Marcantonio Bentegodi de Verona, el ze el paron de caza de La Partita del Cuore. 
Da'l 18 de setenbre el conduze ła desima edision de Tale e Quale Show. L'11 de otobre dai Stati Unìi el conduze so Rai Italia łe tredezèzema edision deNYCanta - Festival della musica italiana di New York(Festival de ła mùzega itałiana de New York). Inte l'isteso meze anca Conti el se amała de COVID-19 come asintomàtego e el 30 de otobre el conduze el só programa de ponta in cołegamento video in remoto da caza. Dopo un pochi de zorni, a cauza del pezoramento de łe só condision, el vien ricovarà inte'l reparto de małatìe infetive de l'ospeaałe de Careggi a Firense. El 6 de novenbre a ła condusion de'l programa ło sostituìse i zurai Loretta Goggi, Vincenzo Salemme e l'amigo Panariello co Gabriele Cirilli e łu el ciama da l'ospeal recordando a pochi zorni da ła só morte Gigi Proietti che'l zera stà zùdeze inte l'edision de'l 2015. Il 9 novembre viene dimesso dall'ospedale, el 13 de novenbre el torna a conduzer da novo ła trasmision in cołegamento da caza par po' tornar in studio ła setimana drìoman par ła serada finałe. 
Tutavia, vista l'emerzensa, el ze constreto a renonsiar a ła condusio co Mara Venier de ła serada finałe de ła 63ª edision de'l Zecchino d'Oro, prevedesta par el 5 de desenbre e in sèito remandà al 30 de majo 2021.

Da'l 26 de desenbre al 6 de febraro 2021 el conduze so Rai 1 al sabo de sera Affari tuoi - Viva gli sposi!, edision spesiałe del zogo tełevizivo Affari tuoi che łu isteso el gaveva conduzesto inte'l 2015. El 23 de febraro el conduze ła tersa pontada de A grande richiesta, na serada tributo ai Ricchi e Poveri. Tra apriłe e majo el conduze ła segonda edision de Top Dieci. L'11 de majo el conduze ła 66ª edision dei Premi David di Donatello, ła cuarta edision consecutiva par łu, po' a fin de'l meze, aponto, el Zecchino d’Oro mentre l’8 de zugno ad Asizi el conduze par cuatordezèzemo ano  Con il cuore - Nel nome di Francesco, sta volta insenbre a Renato Zero e Massimo Ranieri. Tra setenbre e novenbre el conduze l’undezèzemo Tale e quale show e el 5 de desenbre, st'altra volta da soło, el Zecchino d’Oro'' par ła tersa volta.

 Vita privà 
Carlo Conti el ga perdesto só pare Giuseppe inte l'agosto de'l 1963 a cauza de un càncaro a'l polmon e el ze cresùo co só mare Lolette (morista inte'l 2002 a cauza de un infarto) e co i noni; el ze noto par èsar reservà asè so ła só vita privà.

El vive a Firense e el 16 de zunjo 2012 el ga spozà ła costumista Francesca Vaccaro. L'8 febbraio 2014, a Firenze, è nato il loro unico figlio, Matteo.

El ze tifozo de ła Fiorentina. El ze noto anca par ła só bronzadura, infati el condutor no'l ga mai negà de far uzo de łe łanpade bronzante.

 Notasion 

Altri projeti

 Linganbi foresti 

Categoria:Condutori tełevixivi itałiani
Categoria:Nasesti inte el 1961